**הנחיות להגשת עבודת גמר (תיזה) וסיום התואר**

**לתלמידי תואר שני בבית הספר סגול למדעי המוח**

נושא עבודת הגמר ייקבע בהתייעצות עם המנחה.

לאחר סיום העבודה היא תוגש לאישור המנחה.

לאחר אישור העבודה ע"י המנחה, יעביר הסטודנט למזכירות בית הספר עותק דיגיטלי של העבודה וימסור לשופטי העבודה עותק דיגיטלי או מודפס של העבודה.

**הנחיות לכתיבת חיבור הגמר, לשם קבלת התואר "מוסמך אוניברסיטה"**

החיבור חייב להיות כתוב בעברית או באנגלית ומודפס (בגודל דף A4 רווח של 1.5 בגודל פונט 12). היקפו לא יעלה על 100 עמודים לא כולל ביבליוגרפיה ונספחים.

**מבנה חיבור הגמר**

* ***דף שער - בעברית ובאנגלית בשני צידי העבודה בהתאם לשפה (דוגמאות בסוף המסמך)***
* ***תקציר*** - בעברית ובאנגלית בהיקף של 1-2 עמודים בשני צידי העבודה בהתאם
* ***תוכן העניינים***
* ***מבוא*** - תיאור מלא של מקורות המידע עליהם מסתמך המחקר, הצגת הבעיה הנחקרת ומהי ההצדקה לחקור אותה
* ***היפותזה ומטרות המחקר***
* ***שיטות וחומרים*** - פירוט החומרים ושיטות העבודה שננקטו במהלך המחקר
* ***תוצאות*** - פירוט תוצאות הניסויים שנערכו ועיבוד התוצאות לצורך הסקת המסקנות
* ***דיון*** - דיון ממצה ומקיף המציין את המסקנות ואת הסימוכין המדעיים המצדיקים את הסקתן
* ***סיכום***
* ***נספחים*** (איורים וטבלאות) - אם הם אינם בגוף החיבור
* ***רשימת מקורות*** המצוטטים בחיבור. הרשימה תכלול את הפרטים הבאים: שמות המחברים, שם כתב העת, כרך ועמודים.

**שיפוט עבודת הגמר**

המנחה יעביר למזכירות בית הספר רשימה של שופטים פוטנציאליים לעבודת המאסטר.

רצוי שאחד מהם יהיה מחוץ למחלקה, אליה שייך המנחה.

עבודת הגמר תיבדק ע"י המנחה (או המנחים) ושני שופטים. במקרים בהם יש יותר ממנחה אחד לעבודת הגמר, ישוקלל ציון כל המנחים כציון של מנחה יחיד.

כל שופט יעביר 2 ציונים: ציון על העבודה הכתובה וציון על בחינת הגמר.

ציון עבודת הגמר הכתובה יועבר למזכירות בית הספר על גבי טופס מיוחד, ע"י כל שופט בנפרד, לפני מועד בחינת הגמר.

ציון על בחינת הגמר יינתן לאחר הבחינה.

**בחינת הגמר**

לאחר הגשת עבודת המאסטר יגן הסטודנט על עבודתו בפני השופטים (בחינת גמר).

הבחינה תוכל להתקיים רק בתנאי שציוני עבודת הגמר כבר נמסרו למזכירות בית הספר.

הבחינה תתקיים, לכל המאוחר, חודש לאחר הגשת העבודה במתכונתה הסופית, למזכירות בית הספר.

סטודנט יהיה רשאי לגשת לבחינת הגמר הסופית רק לאחר שהסדיר במזכירות בית הספר את כל ההליכים לקראת סיום לימודיו, כמו: מילוי חובות הלימודים והגשת עותק של עבודת הגמר חתומה ע"י המנחה (במייל).

לאחר הבחינה וביצוע התיקונים, יגיש התלמיד למזכירות את העבודה במתכונתה הסופית בעותק דיגיטלי על גבי דיסק און קיי או CD.

**תאום בחינת הגמר**

הוועדה היחידתית תודיע למנחה מי השופטים המומלצים ועל המנחה להודיע להם על כך ולקבל את הסכמתם לשמש כשופטים.

על הסטודנט לתאם עם המנחה והשופטים מועד לקיום בחינת הגמר, וזאת בתוך חודש מיום הגשת העבודה למזכירות בית הספר

**סיום התואר**

לאחר הבחינה וביצוע התיקונים, ישלח התלמיד קובץ pdf של העבודה במתכונתה הסופית ובנוסף יביא עותק על גבי דיסק און קיי או CD וטופס אישור העלאה למאגר הדיגיטלי חתום ע"י המנחה.

לאחר קבלת ציוני עבודת הגמר ובחינת הגמר, יזמין התלמיד "טופס טיולים" ממוחשב באמצעות מערכת מידע אישי לתלמיד.

התלמיד יהיה זכאי לקבל את התואר רק לאחר ביצוע "טופס הטיולים" כנ"ל.

**הרכב הציון הסופי לתואר:**

40% קורסים ו-60% ציון התזה (30% עבודת הגמר ו-30% בחינת הגנה על התזה ).

לא ישונה ציון (בחינת גמר או עבודת גמר) לאחר העברת הציונים ע"י הבוחנים למזכירות בית הספר.



Sagol School of Neuroscience

Department of……..

The work's name in English

By

**Private name, Last name**

**I.d. number**

The thesis was carried out under the supervision of

**Title, Private name, Last name**

Month, year



בית הספר סגול למדעי המוח

המחלקה ל......

שם העבודה בעברית

מאת

**שם פרטי ושם משפחה**

**מס. זהות**

החיבור בוצע בהנחייתו של

**תואר, שם פרטי ושם משפחה**

חודש, שנה